જેતપુરના પ્રસિદ્ધ ઉદ્યોગને ક્લોઝર નોટિસ અપાતાની સાથે જ ચેમ્બર ઓફ કોમર્સે મધયસ્થી દાખવી ડાઇંગ એસોસિએશનને સાથે રાખી સરકાર સાથે બેઠક યોજી ઉદ્યોગોને બચાવવા માંગ કરી હતી. જેતપુર ચેમ્બર ઓફ કોમર્સના પ્રમુખ મનસુખભાઈએ ધારાસભ્ય લલિત વસોયા પર આડકતરા આક્ષેપ કરી જણાવ્યું હતું કે , પ્રદુષણનો કોઈ પ્રશ્ન નથી કેટલાક લોકો ખોટા નિવેદનો અને પિટિશન કરી રહ્યા છે. તેમજ મોટા ભાગના મુદ્દાનો નિકાલ કરવામાં આવ્યો હોઇ આ ક્લોઝર નોટિસ રદ્દ થવાની શક્યતા દર્શાવી હતી. જ્યારે ધારાસભ્ય લલિત વસોયાએ આ ક્લોઝર નોટિસને પોતાના આંદોલન સાથે જ સ્થાનિક લોકોની જીત ગણાવી હતી.